Blankventra aramido

La Blankventra aramido (laŭ la latina scienca nomo Aramides albiventris, sed ankaŭ nomita Blankventra arbarralo, Ruĝnuka arbarralo kaj surloke Chilacoa colinegra (Nigravosta ĉilakoo)) estas birdospecio de la familio de Raledoj kaj ordo de Gruoformaj. Ĝi troviĝas el Meksiko ĝis Kostariko.HBW and BirdLife International (2021) Handbook of the Birds of the World and BirdLife International digital checklist of the birds of the world. Versio 6. Disponebla ĉe:  Alirita la 7an de Aŭgusto, 2022

Taksonomio kaj sistematiko
La Blankventra aramido estis dekomence priskribita kiel specio, sed komence de la 20-a jarcento ĝi estis reklasigita kiel subspecio de tio kio estis tiam nomita grizkola arbarralo (Aramides cajanea). Artikolo de 2015 fare de Marcondes kaj SilveiraMarcondes, R.S., kaj L.F. Silveira. 2015. A taxonomic review of Aramides cajaneus (Aves, Gruiformes, Rallidae) with notes on morphological variation in other species of the genus. ZooKeys 500:111–140 proponis rekonsideri ĝian pozicion kaj en 2016 la taksonomiaj sistemoj restarigis ĝin al specistatuso kaj renomis la tiam reduktitan A. cajanea grizkola arbarralo.Chesser, R. T., S. M. Billerman, K. J. Burns, C. Cicero, J. L. Dunn, B. E. Hernández-Baños, R. A. Jiménez, A. W. Kratter, N. A. Mason, P. C. Rasmussen, J. V. Remsen, Jr., D. F. Stotz, kaj K. Winker. 2022. Check-list of North American Birds (online). American Ornithological Society.  Clements, J. F., T. S. Schulenberg, M. J. Iliff, S. M. Billerman, T. A. Fredericks, J. A. Gerbracht, D. Lepage, B. L. Sullivan, kaj C. L. Wood. 2021. The eBird/Clements checklist of Birds of the World: v2021. Elŝutita el  Alirita la 25an de Aŭgusto, 2021

La Klementa taksonomio kaj la verko de BirdLife International nome Handbook of the Birds of the World sekvas la proponon de Marcondes kaj Silveira traktante tiun arbarralon kiel monotipa. Tamen, la Internacia Ornitologia Komitato (IOC) atribuas al ĝi tiujn kvin subspeciojn:  
 A. a. mexicanus Bangs, 1907
 A. a. vanrossemi Dickey, 1929
 A. a. albiventris Lawrence, 1867
 A. a. pacificus  Alden H. Miller kaj Griscom, 1921
 A. a. plumbeicollis Zeledon, 1888


Priskribo
La Blankventra aramido estas 33 ĝis 40 cm longa kaj pezas proksimume 450 ĝis 600 g. Ambaŭ seksoj estas similaj kaj la subspecioj estas preskaŭ nedistingeblaj unu de la alia. Plenkreskuloj havas dikan malhelflavan bekon kun helverda pinto, brilruĝan okulon, kaj ruĝajn ĝis rozkolorajn krurojn kaj piedojn. Iliaj frunto, krono kaj nuko estas ardezgrizaj, kaj la dorso de la kapo havas kaŝtanbrunan makulon. Ilia dorso estas grizecoliveca kaj la vosto nigra. Ilia mentono kaj supra gorĝo estas blankaj kaj la flankoj de la kolo, malsupra gorĝo kaj supra brusto estas grizaj. La cetero de ilia brusto, la supra ventro, kaj flankoj estas pale brun-cinamaj mikse al pala bendo apartiganta ilin de la nigra malsupra ventro, pugo, kaj subvostaj kovriloj. Junuloj ne havas blankon sur la ventro kaj anstataŭ la nigraj malsupraj partoj de la plenkreskulo iliaj estas malhelgrizaj kun helbrunaj makuloj.Greeney, H. F. (2021). Russet-naped Wood-Rail (Aramides albiventris), versio 2.0. En Birds of the World (B. K. Keeney, Editor). Cornell Lab of Ornithology, Ithaca, NY, USA.  Alirita la 14an de Oktobro, 2022

Distribuado kaj habitato
Laŭ la IOC, la subspecioj de Blankventra aramido troviĝas jene:

 A. a. mexicanus, orienta Meksiko el suda Tamaulipas suden al la Jukatana duoninsulo
 A. a. vanrossemi, la deklivaro al Pacifiko el Oaxaca en suda Meksiko ĝis suda Gvatemalo kaj Salvadoro
 A. a. albiventris, el la Jukatana duoninsulo tra Belizo ĝis norda Gvatemalo
 A. a. pacificus, la deklivaro de Karibio de Honduro kaj Nikaragvo
 A. a. plumbeicollis, nordorienta Kostariko

La Blankventra aramido loĝas en ampleksa vario de pejzaĝoj, kaj malsekaj kaj sekaj. Marĉoj kaj nesalaj kaj salaj, marĉaj arbaroj, riveraj kaj rojaj koridoroj, dornarbaro, duonĉiamverda arbaro kaj mangrovarbaro estas ĉiuj reprezentitaj kondiĉe ke ili disponigas densan kovron.

 Referencoj 

Kategorio:Raledoj
Kategorio:Birdoj de Centra Ameriko
Kategorio:Birdoj de Meksiko